Jabekideen komunitateak garajeko plazak zoruan marraztu dituenean, jabekide bakoitzaren jabego-tituluan xedatutakoa aintzat hartuta jardun du. Kontua da auzokideei obligazio jakin bat bete dezaten exijitu behar zaiela: garaje-plaza destinoaren arabera baliatzea, alegia, ibilgailua aparkatzeko marra gainditzeke eta, horrenbestez, pasabidea eta maniobra-zonak eragotzi gabe. Betebehar hori Kode Zibileko 394 eta Jabetza Horizontalaren Legeko 9 artikuluetan xedatutakoaren ondorio da: testu horietan, jabekide denek zona komun guztiak erabiltzeko eskubidea dutela berresten da baina, era berean, erabilera horri hainbat muga ezartzen zaizkio: gauza horren destinoa, gainerako jabekideen eskubidea errespetatzea eta komunitatearen interesak ez urratzea, alegia.